google/wiki40b huggingface dataset:
1-προπανοθειόλη

Από προπυλαλογονίδιο

Με επίδραση όξινου θειούχου καλίου (KHS) σε προπυλαλογονίδιο (CH₃CH₂CH₂X) παράγεται προπανοθειόλη-1:

Από προπανόλη-1

Με επίδραση υδροθείου (H₂S) σε προπανόλη-1 (CH₃CH₂CH₂OH), παρουσία διοξειδίου του θορίου (ThO₂), παράγεται προπανοθειόλη-1:

Προπανοθειολικά-1 άλατα

1. Η προπανοθειόλη-1 συμπεριφέρεται ως ασθενές οξύ, οπότε σχηματίζει προπανοθειολικά-1 άλατα (ή «προπυλομερκαπτίδια») με βάσεις, όπως το υδροξείδιο του νατρίου (NaOH):
2. Επίσης και με ορισμένα οξείδια, όπως το οξείδιο του υδραργύρου (HgO):

Θειολεστέρες

Όπως οι αλκοόλες παράγουν εστέρες με οξέα, έτσι και οι θειόλες παράγουν θειολεστέρες με αυτά. Π.χ. με επίδραση καρβονικών οξέων σε προπανοθειόλη-1:

Θειοκετάλες

Με επίδραση καρβονυλικών ενώσεων παράγονται θειοκετάλες:

Διπροπυλοδιθειαιθέρας

Με επίδραση χλωριούχου χαλκού (CuCl₂) παράγεται διπροπυλοδιθειαιθέρας:

Προπανοσουλφονικό οξύ-1

Με οξείδωση προπανοθειόλης-1 παράγεται προπανοσουλφονικό οξύ-1 (CH₃CH₂CH₂SO₃H):

Προπάνιο

1. Με επίδραση φωσφορώδη τριαιθυλεστέρα [(CH₃CH₂O)₃P] παράγεται προπάνιο (CH₃CH₂CH₃):
2. Με επίδραση υδρογόνου και με καταλύτη νικέλιο (μέθοδος Raney) παράγεται προπάνιο (CH₃CH₂CH₃):
Ουλίσες ΦΚ

Ιστορία

Ο σύλλογος ιδρύθηκε το 2000 ως Ντιναμό 2000 Γερεβάν και το 2004 μετονομάστηκε σε Ντιναμό-Ζενίτ Γερεβάν, ενώ το 2006 έλαβε την πιο πρόσφατη ονομασία της. Το 2001 πραγματοποίησε την πρώτη της εμφάνιση στην Α΄ Κατηγορία της Αρμενίας καταλαμβάνοντας την ένατη θέση σε σύνολο 13 ομάδων. Ακολούθησαν αρκετές σεζόν κατά τις οποίες η ομάδα τερμάτιζε στο β΄ μισό του βαθμολογικού πίνακα και μάλιστα το 2006 κατετάγη στην όγδοη και τελευταία θέση. Κατόπιν τούτου ακολούθησε αγώνας μπαράζ με την Ντιναμό Γερεβάν της Β΄ Κατηγορίας, επί της οποίας η Ουλίσες επικράτησε με 4-2 εξασφαλίζοντας την παραμονή στην ανώτερη κατηγορία.
Το 2009 η Ουλίσες πραγματοποίησε την καλύτερη ως τότε παρουσία της φτάνοντας στην τρίτη θέση του πρωταθλήματος και στην ημιτελική φάση του κυπέλλου, εξασφαλίζοντας την παρθενική της συμμετοχή σε ευρωπαϊκή διοργάνωση. Παράλληλα, ο επιθετικός της ομάδας Αρτούρ Κοτσαριάν αναδείχτηκε πρώτος σκόρερ του πρωταθλήματος με 15 τέρματα, ενώ ο έτερος επιθετικός της, Αρτιόμ Ανταμιάν σημείωσε 11 τέρματα καταλαμβάνοντας την τέταρτη θέση στη σχετική λίστα. Την επόμενη σεζόν ο σύλλογος κατετάγη εκ νέου στην τρίτη θέση.
Το 2011 η Ουλίσες κατέκτησε για πρώτη φορά στην ιστορία της το αρμενικό πρωτάθλημα, συγκεντρώνοντας 53 βαθμούς σε 28 αγωνιστικές και βάζοντας τέλος στο ρεκόρ της Πιουνίκ που μετρούσε 10 συνεχόμενες κατακτήσεις. Τις σεζόν 2012/13 και 2013/14 κατετάγη εκ νέου στις τελευταίες θέσεις της βαθμολογίας, ενώ κατά την αγωνιστική περίοδο 2014/15 τερμάτισε στη δεύτερη θέση, 11 βαθμούς πίσω από την πρωταθλήτρια Πιουνίκ.
Ο σύλλογος διαλύθηκε τον Φεβρουάριο του 2016 όταν αποβλήθηκε από το πρωτάθλημα εξαιτίας σοβαρών οικονομικών και διοικητικών προβλημάτων.
GN-z11

Ο εντοπισμός του πιο απόμακρου, μέχρι τώρα, γαλαξία στο Σύμπαν ανακοινώθηκε στις αρχές Μαρτίου 2016 από μία ομάδα ερευνητών στο Κέντρο Ελέγχου του Διαστημικού Τηλεσκοπίου Χαμπλ, επεκτείνοντας έτσι την δυνατότητα παρατήρησης του Χαμπλ κατά 150 εκατομμύρια έτη φωτός.

Τεράστια απόσταση

Η φωτογραφία που δόθηκε στη δημοσιότητα μάς παρουσιάζει τον νέο αυτόν γαλαξία όπως ήταν πριν από 13,4 δισεκατομμύρια χρόνια ανάμεσα σε δεκάδες χιλιάδες άλλους γαλαξίες, εμφανίζεται δηλαδή όπως ήταν 400 μόλις εκατομμύρια χρόνια μετά τη γέννηση του Σύμπαντος, όταν δηλαδή το Σύμπαν είχε το 3% της σημερινής του ηλικίας. Στον απόμακρο αυτό γαλαξία έχει δοθεί η ονομασία GN-z11 επειδή η φασματοσκοπική μετατόπιση προς το ερυθρό που μετρήθηκε φτάνει την τεράστια τιμή του z=11,1 η οποία τοποθετεί τον γαλαξία αυτό σε απόσταση 32 δισεκατομμυρίων ετών φωτός από τη Γη!

Παρανοήσεις διαστάσεων του Σύμπαντος

Θα πρέπει να επισημανθεί εδώ ότι η απόσταση του γαλαξία GN-z11 είναι 32 δις έτη φωτός, παρ' όλο που η ηλικία του Σύμπαντος δεν υπερβαίνει τα 13,8 δις χρόνια και βασίζεται στο γεγονός ότι στη διάρκεια των 13,4 δις ετών κατά τα οποία το φως του γαλαξία αυτού ταξίδευε προς τη Γη το Σύμπαν διαστέλλονταν, με αποτέλεσμα τα 13,4 δις χρόνια να αντιστοιχούν σήμερα σε απόσταση 32 δις ετών φωτός! Η απόσταση αυτή που συνυπολογίζει την διαστολή του Σύμπαντος ονομάζεται συγκινητική απόσταση, οπότε το άκρο του παρατηρήσιμου σύμπαντος βρίσκεται σε απόσταση 46,6 δις ετών φωτός ενώ η διάμετρός του φτάνει σήμερα τα 93,2 δις έτη φωτός. Λανθασμένες αναφορές για το μέγεθος του Σύμπαντος υπάρχουν ακόμη και σε εκθεσιακούς χώρους σπουδαίων διεθνών πλανηταρίων όπως αυτό της Νέας Υόρκης.

Μέγεθος

Ο υπολογισμός της απόστασης του GN-z11 από τη Γη, έγινε για πρώτη φορά με βάση το φάσμα του, που κάνει τον υπολογισμό αυτόν ιδιαίτερα ακριβή. Λόγω της τεράστιας απόστασής του, ο γαλαξίας φαίνεται να είναι πολύ αμυδρός, παρ’ όλα αυτά είναι συγκριτικά ιδιαίτερα λαμπερός λόγω της έντασης των νεογέννητων υπέρλαμπρων άστρων που περιλαμβάνει. Επειδή βρίσκεται ακόμη σε νηπιακή ηλικία, το μέγεθός του υπολογίστηκε ότι είναι 25 φορές μικρότερο του δικού μας Γαλαξία και περιλαμβάνει μόνο το 1% των άστρων του δικού μας· διαθέτει δηλαδή, μόνο ένα δισεκατομμύριο άστρα. Παρ’ όλα αυτά ο ρυθμός γέννησης νέων άστρων στον απόμακρο αυτόν γαλαξία είναι 20 φορές μεγαλύτερος του δικού μας.
Red Bull Racing

Ιστορία

Η σημερινή ομάδα της Red Bull μετείχε για πρώτη φορά σε αγώνα στο Stewart Grand Prix του 1997. Ο Τζάκι Στιούαρτ πούλησε την ομάδα του στη Ford Motor Company στα τέλη του 1999 και η Ford πήρε την απόφαση να επαναφέρει την ομάδα της Jaguar Racing, γνωρίζοντας επιτυχίες για τα επόμενα πέντε χρόνια.
Η κατασκευαστική και αγωνιστικική ομάδα της Φόρμουλα 1, Jaguar Racing, τέθηκε προς πώληση το Σεπτέμβριο του 2004, όταν η ιδιοκτήτρια εταιρεία Ford Motor Company αποφάσισε ότι θα μπορούσε να "μήν έχει κάποιο όφελος από τη συμμετοχή οποιασδοίποτε μάρκας της στο πρωτάθλημα της Φόρμουλα 1". Η Red Bull, μια εταιρεία ενεργειακών ποτών, συμφώνησε για την αγορά της Jaguar Racing την τελευταία ημέρα πώλησης της, στις 15 Νοεμβρίου του 2004. Το BBC Sport ανέφερε ότι η Ford ζήτησε από τους πλειοδότες το συμβολικό ποσό του 1 δολαρίου, σε αντάλλαγμα για τη δέσμευση να επενδύσει 400 εκατομμύρια δολάρια στην ομάδα για πάνω από τρεις περιόδους Γκραν Πρι. Η ομάδα συνέχισε να χρησιμοποιεί τον κινητήρα Cosworth που αναπτύχθηκε για το αμάξωμα του 2005 και η λειτουργία της συνεχίστηκε υπό νέο τίτλο. Ο Κρίστιαν Χόρνερ ανέλαβε τα ηνία και η ομάδα παρατάχθηκε με τους πιλότους Ντέιβιντ Κούλθαρντ και Κρίστιαν Κλιν.
Η Red Bull Racing δεν ήταν η αρχή της συμμετοχής της Red Bull στη Φόρμουλα 1, καθώς χορηγούσε τη Sauber από το 1995 έως το 2004. Μετά τη δημιουργία της δικής της ομάδας Φόρμουλα 1, η Red Bull διέκοψε τη μακροχρόνια συνεργασία με την ελβετική ομάδα. Η εταιρεία ποτών ξεκίνησε ένα πρόγραμμα νέων οδηγών (Red Bull Junior Team), στο οποίο η Red Bull είναι χορηγός ελπιδοφόρων νέων οδηγών. Αξιοσημείωτοι οδηγοί που μετείχαν στο πρόγραμμα ήταν οι Ενρίκε Μπερνόλντι, Κρίστιαν Κλιν, Πάτρικ Φρισάχερ, Βιταντόνιο Λιούτσι και Σκοτ Σπιντ. Η Red Bull χορηγεί πολλούς οδηγούς και ομάδες που μετέχουν στις GP2 και F1 για νέους οδηγούς.

Λογότυπο

Το λογότυπο της ομάδας όπως έχει εξελιχθεί με το πέρασμα του χρόνου.
Πρόσθετα τροφίμων

Με τον όρο πρόσθετα τροφίμων χαρακτηρίζονται ουσίες που προστίθενται σε τροφές, συνηθέστερα σε όσες είναι έτοιμες προς κατανάλωση, καθώς και σε ποτά και αναψυκτικά, με σκοπό να πετύχουν ένα τεχνολογικό αποτέλεσμα, όπως συντήρηση, τροποποίηση του χρώματος, της γεύσης, της υφής κ.τ.λ. Οι κυριότερες ομάδες προσθέτων είναι οι χρωστικές, τα συντηρητικά, τα αντιοξειδωτικά, τα πηκτωματογόνα, τα ενισχυτικά γεύσης κ.α. Πολλά τυποποιημένα «σνακ», ζαχαρώδη, γλυκίσματα και αναψυκτικά, που κυκλοφορούν σήμερα στο εμπόριο, περιέχουν μεγάλο αριθμό τέτοιων ουσιών.
Τα πρόσθετα τροφίμων διακρίνονται, ανάλογα με την προέλευσή τους, σε φυσικά πρόσθετα και σε συνθετικά πρόσθετα. Τα πρόσθετα τροφίμων είναι ένα ζήτημα που προκαλεί αδικαιολόγητες ανησυχίες για την υγεία εδώ και πολλά χρόνια. Πολλά εκλαϊκευμένα δημοσιεύματα ενοχοποιούν κατά καιρούς συγκεκριμένα πρόσθετα τροφίμων για σοβαρές επιπτώσεις στη συμπεριφορά, την πνευματική κατάσταση και την υγεία των καταναλωτών, σύνδεση με διαταραχές όπως αλλεργίες, νευρολογικές και εντερικές διαταραχές, καρκίνο, καρδιακές παθήσεις και αρθρίτιδα. Η επιστημονική έρευνα δεν επιβεβαιώνει αυτούς τους φόβους. Περιπτώσεις αλλεργικών ή άλλων αντιδράσεων σε πρόσθετα παρατηρούνται στο ίδιο ποσοστό με την πρόσληψη τροφών χωρίς πρόσθετα, όπως οι ξηροί καρποί και τα θαλασσινά. Υπάρχουν πρόσθετα, όπως τα αντιοξειδωτικά, τα οποία θεωρείται ότι μπορεί να προστατεύουν από τον καρκίνο. Μερικές πρόσθετες ουσίες θεωρούνται ακατάλληλες για κατανάλωση από χορτοφάγους ή πιστούς ορισμένων θρησκειών όπως το Ισλάμ ή ο Ιουδαϊσμός.
Ένα πρόσθετο μπορεί να επιτρέπεται υπό καθορισμένη ποσότητα σε ένα τρόφιμο, σε διαφορετική ποσότητα σε άλλο, ή και ακόμη να απαγορεύεται πλήρως η προσθήκη του σε ένα τρίτο. Καθίσταται, έτσι, εμφανής η μεγάλη δυσκολία προσδιορισμού της επικινδυνότητας αυτών των ουσιών, τόσο κατά ποσότητα, όσο και κατά το είδος επί των τροφίμων.
Οι αριθμοί Ε, με τους οποίους κωδικοποιούνται και ονοματίζονται αυτές οι ουσίες, είναι ορισμοί σύντομης μορφής και αναφέρονται συνήθως στις ετικέτες συσκευασίας των τροφίμων σε όλη την Ευρωπαϊκή Ένωση. Το διεθνές σχέδιο αρίθμησης ονομάζεται Codex Alimentarius (Λατινικά για «Κώδικας Τροφίμων») και συντηρείται από την ομώνυμη επιτροπή. Μόνο ένα υποσύνολο του Codex Alimentarius εγκρίνεται για χρήση στην Ευρωπαϊκή Ένωση, και αυτό δημιούργησε το πρόθεμα "Ε". Οι αριθμοί Ε απαντώνται επίσης σε ετικέτες συσκευασίας τροφίμων και σε άλλες περιοχές, εκτός Ευρώπης, συμπεριλαμβανομένων των ΗΠΑ και της Αυστραλίας. Στην Ελλάδα οι προδιαγραφές για τη χρήση των προσθέτων καθορίζονται από τον Κώδικα Τροφίμων και Ποτών που εκδίδει το Γενικό Χημείο του Κράτους και είναι εναρμονισμένες με την Ευρωπαϊκή νομοθεσία.
Καμπότζοι

Οι Καμπότζοι ή Καμποτζιανοί (αγγλικά: Kambojas) ήταν μια φυλή στην Ινδία της Εποχής του Σιδήρου, που αναφέρεται συχνά στη σανσκριτική και παλική (γλώσσα Πάλι) λογοτεχνία. Η φυλή συνασπίστηκε και αποτέλεσε ένα από τα δεκαέξι Μαχατζαναπάντας (μεγάλα βασίλεια) της αρχαίας Ινδίας.

Εθνότητα και γλώσσα

Οι αρχαίοι Καμπότζοι πιθανόν ήταν ινδοϊρανικής καταγωγής. Περιγράφονται επίσης ως βασιλική φατρία των Σακών.
Η πρώτη αναφορά στους Καμπότζους είναι στα έργα του Ινδού λόγιου Πανίνι, περίπου τον 5ο αιώνα π.Χ. Επίσης, εμφανίζονται στη Μαχαμπαράτα (10ος αιώνας π.Χ.) και στο Μανουσμρίτι (12ος αιώνας π.Χ.), όπου περιγράφονται ως πρώην ξατρίγιας (κάστα πολεμιστών) που είχαν υποβαθμιστεί από την αποτυχία τους να τηρήσουν την ινδουιστική θρησκευτική λατρεία. Οι περιοχές τους βρίσκονταν πέρα από τη Γανδάρα στο σημερινό Τατζικιστάν, Ουζμπεκιστάν, Κιργιστάν, όπου είχαν ανεγερθεί αγάλματα του Βούδα στ΄ όνομα των διάσημων Ινδών αυτοκρατόρων Τσαντραγκούπτα Μωρύα και Ασόκα. Τον 3ο αιώνα π.Χ. τα Ήδικτα του Ασόκα αναφέρονται στην περιοχή που βρισκόταν υπό τον έλεγχο των Καμπότζων ως ανεξάρτητης από την Αυτοκρατορία των Μωρύα.
Κάποια τμήματα των Καμπότζων διέσχισαν τον Ινδοκαύκασο και εγκατέστησαν καμποτζιανές αποικίες στις Παροπαμισάδες και μέχρι το Ρατζάουρι. Το έπος Μαχαμπαράτα εντοπίζει τους Καμπότζους στις πλαγιές του Ινδοκαύκασου, ως γείτονες των Νταράντα, και τους Παράμα-Καμπότζους πέρα από τον Ινδοκαύκασο ως γείτονες των Ρισίκα της κοιλάδας Φεργκάνα.
Η συνομοσπονδία των Καμπότζων ίσως εκτεινόταν από την κοιλάδα του Ρατζάουρι στο νοτιοδυτικό τμήμα του Κασμίρ μέχρι την οροσειρά του Ινδοκαύκασου. Στα νοτιοδυτικά τα σύνορα εκτείνονταν πιθανόν μέχρι τις περιοχές της σημερινής Καμπούλ, Γκάζνι και Κανταχάρ, με τον πυρήνα συγκεντρωμένο στην περιοχή βορειοανατολικά της Καμπούλ, ανάμεσα στον Ινδοκαύκασο και τον ποταμό Κουνάρ, περιλαμβάνοντας την Καπίσα και εκτεινόμενα πιθανόν από τις κοιλάδες της Καμπούλ μέχρι την Κανταχάρ.

Τα καμποτζιανά κράτη

Η πρωτεύουσα των Καμπότζων ήταν πιθανόν η Ρατζαπούρα (σημερινό Ρατζάουρι). 
Η αρχαία ινδική πολιτική πραγματεία Αρθασάστρα του Τσανάκυα, και τα Ήδικτα του Ασόκα No. XIII, αναφέρουν ότι οι Καμπότζοι ακολούθησαν μια δημοκρατική πολιτική οργάνωση. Οι αφορισμοί (σούτρας) του Πανίνι τείνουν να διαλαλούν ότι οι Καμπότζοι ήταν μια "μοναρχία πολεμιστών", αλλά ο "ειδικός κανόνας και η έκτακτη μορφή παραγώγου" που χρησιμοποιεί για να σημάνει τον ηγέτη των Καμπότζων, υποδηλώνει ότι η εξουσία του βασιλιά τους ήταν κατ΄ όνομα μόνο (βασιλιάς-σύμβουλος).  Ένας βασιλιάς των Καμπότζων ήταν ο Σρίντρα Βαρμάνα Καμπότζ (Srindra Varmana Kamboj).

Η σύγκρουση με τον Αλέξανδρο το Μέγα

Οι Καμπότζοι συγκρούστηκαν με το Μέγα Αλέξανδρο κατά την εισβολή του τελευταίου στην Κεντρική Ασία. Ο Μακεδόνας κατακτητής,  αφού κατέλυσε την Αυτοκρατορία των Αχαιμενιδών, ξεχύθηκε στο σημερινό ανατολικό Αφγανιστάν και δυτικό Πακιστάν. Εκεί συνάντησε την αντίσταση των καμποτζιανών φυλών των Ασπάσιων και Ασσακηνών.
Εργοστάσιο Λιπασμάτων Δραπετσώνας

Ιστορικό

Η εταιρεία ιδρύθηκε στα 1909. Το εργοστάσιο εκτείνεται σε μια περιοχή συνολικώς 245 στρεμμάτων, διαθέτοντας όταν λειτουργούσε, μια δομημένη επιφάνεια 146.000 τ.μ. με 109 ενεργές μονάδες παραγωγής οξέων, λιπασμάτων και φυτοφαρμάκων, μονοπωλώντας τη σχετική παραγωγή. Στα 1934 ο αριθμός των εργατών του φτάνει στις 4.000 άτομα. Στα 2003 κατεδαφίστηκε το μεγαλύτερο τμήμα των εγκαταστάσεων

Ανησυχίες για φωσφόγυψο

Το εργοστάσιο απέβαλλε ραδιενεργά απόβλητα του (φωσφογύψος) σε χωματερή στο Σχιστό Περάματος σε πλαγιά του όρους Αιγάλεω, με τα επίπεδα ραδιενέργειας να εξανοντίζονται σε πολλαπλάσιες τιμές απο τα ανώτατα όρια. Ραδιενεργός φωσφόγυψος υπάρχει και στον χώρο του εργοστασίου.Σύμφωνα με στοιχεια από την Ελληνική Επιτροπή Ατομικής Ενέργειας (ΕΕΑΕ) στο Σχιστό υπήρξαν συγκεντρώσεις  Ra-226 της τάξης των 580 - 1.180 Bq/kg (τα όρια ασφαλείας είναι λιγότερο από 100 Βq/kg.) Πέρα απο την μόλυνση του υπεδάφους, τα ραδιενεργά υλικά μεταφέρονται σε παρακείμενες περιοχές μέσω του υδροφόρου ορίζοντα και του αέρα με την σκόνη. Ο Πρόεδρος Περιβαλλοντικού Συνδέσμου Αθήνας Πειραιά κ. Γρηγόρης Γουρδομιχάλης χαρακτήρησε τα 10 εκατομυρια τονους ραδιενεργων αποβλήτων ως περιβαλλοντική βομβα στην καρδια της Αττικής.

Πηγή

• «Όρισε τη μοίρα ολόκληρης της περιοχής», συντάκτης Χρ. Παπ. (Στην «Εφημερίδα των Συντακτών», φύλλο Μ. Τρίτης 7 Απριλίου 2015, σελ. 32-33)
EastEnders

Η EastEnders είναι Βρετανική σαπουνόπερα που δημιουργήθηκε από την Τζούλια Σμιθ και τον Τόνι Χόλαντ. Μεταδίδεται αδιάκοπτα στο BBC One από τις 19 Φεβρουαρίου 1985. Ο τόπος της σειράς είναι η πλατεία Αλβέρτου στο Ανατολικό Λονδίνο, στη φανταστική περιοχή Γουόλφορντ. Το πρόγραμμα ακολουθεί τις ιστορίες των κατοίκων της περιοχής και των οικογενειών τους καθώς κάνουν την καθημερινή τους ζωή. Αρχικά υπήρχαν δύο τριαντάλεπτα επεισόδια ανά εβδομάδα, αργότερα έγιναν τρία και το μεταδίδεται κάθε καθημερινή εκτός Τετάρτης.
Εντός οκτώ μηνών από το ξεκίνημα του ανέβηκε στη κορυφή και καθιερώθηκε μεταξύ των κορυφαίων τηλεοπτικών προγραμμάτων στη Βρετανία. Το 2013, το μέσο μερίδιο τηλεθέασης για ένα επεισόδιο ήταν περίπου 30 τοις εκατό. Σήμερα, το EastEnders παραμένει ένα σημαντικό πρόγραμμα για την επιτυχία του BBC. Επίσης έχει ξεπεράσει θέματα ταμπού στο Βρετανικό πολιτισμό και την κοινωνική ζωή που προηγουμένως ήταν αθέατα στη βρετανική τηλεόραση.
Ο.Κ.Α. Αρκάδι Ρεθύμνου

Τμήμα άρσης βαρών

Το τμήμα άρσης βαρών του Αρκαδίου ιδρύθηκε το 1982 με προπονητή το Διογένη Σταυρουλάκη. Το 1989 τον διαδέχθηκε ο Παντελής Ζουμπουλάκης.
Σε ομαδικό επίπεδο ο σύλλογος το 2000 και το 2011 κατατάχθηκε 2ος και 3ος αντίστοιχα σύλλογος στην Ελλάδα στο σύνολο των Κατηγοριών.
Διακεκριμένοι αθλητές του συλλόγου είναι οι Νεκτάριος Ανυφαντάκης, Γιώργος Αλεξανδράκης, Αντώνης Σηφογιαννάκης, Νίκος Λαζίδης και Θωμάς Λιόντος.

Τμήμα στίβου

Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., το τμήμα στίβου του Ο.Κ.Α. Αρκάδι Ρεθύμνου βρέθηκε στην 91η θέση (σε σύνολο 321 συλλόγων). Την επόμενη χρονιά βρέθηκε αρκετά χαμηλότερα, στην 157η θέση (σε σύνολο 299 συλλόγων). Στην αξιολόγηση του 2012 συμπεριλήφθη στην 146η θέση (σε σύνολο 281 συλλόγων). Στην κατάταξη για το έτος 2013 σκαρφάλωσε στην 113η θέση (σε σύνολο 294 συλλόγων).

Ιστορική αναδρομή

Ιδρυτής του τμήματος καλαθοσφαίρισης του συλλόγου, που αποτέλεσε και την πρώτη ομάδα στο νομό, ήταν το 1976 ο διακεκριμένος δισκοβόλος και καθηγητής φυσικής αγωγής Μιχάλης Μαράκης (1944-2000).
Η ομάδα αναδείχθηκε Πρωταθλήτρια στο τοπικό Πρωτάθλημα που διοργανώνει η Ε.ΚΑ.Σ.Κ. την περίοδο 1997-98.

Τμήμα ενόργανης γυμναστικής

Το τμήμα ενόργανης γυμναστικής του Ο.Κ.Α. Αρκάδι ξεκίνησε τη λειτουργία του το 1983, επί προεδρίας του Μανώλη Μουρτζανού. Ιδρυτής και πρώτος προπονητής του τμήματος ήταν ο Σπύρος Ελευθερόγλου και έφορος ο Μανώλης Παπυράκης. Στην πολυετή πορεία του Αρκαδίου στο άθλημα καταλυτικό ρόλο έχει επίσης παίξει ο πρώην έφορος του τμήματος και πρώην πρόεδρος του ευρύτερου συλλόγου, Αντώνης Πολιουδάκης, καθώς και ο πρώην αθλητής και προπονητής του συλλόγου, Νίκος Προβιάς.
Η στέγαση του τμήματος έγινε αρχικά στο Κλειστό Γυμναστήριο του 2ου Γυμνασίου της πόλης, του οποίου Γυμνασιάρχης ήταν ο Χρήστος Μακρής. Σχετικά πρόσφατα λόγω έλλειψης χώρου το τμήμα μετακόμισε στο Πανεπιστημιακό Γυμναστήριο.
Εκθέτης

Χρήσεις

Οι εκθέτες μπορεί να χρησιμοποιηθούν και για να δείξουν την παρουσία μιας παραπομπής σε κάποιο έγγραφο, όπως αυτό⁵ ή αυτόˣⁱ. Οποιοσδήποτε συνδυασμός χαρακτήρων μπορεί να χρησιμοποιηθεί γι αυτό το σκοπό, κατά τη συγγραφή τεχνικών κειμένων οι παραπομπές μερικές φορές αποτελούνται από γράμματα και αριθμούς μαζί, όπως αυτόΑ.2.
Στα Μαθηματικά, οι εκθέτες χρησιμοποιούνται για να δείξουν ότι ένας αριθμός ή μεταβλητή υψώνεται στη δύναμη ενός άλλου αριθμού ή μεταβλητής. Έτσι y⁴ σημαίνει ότι το y υψώνεται στην τετάρτη, 2ˣ το 2 υψώνεται στην x, και η διάσημη εξίσωση E=mc² περιλαμβάνει έναν όρο όπου η ταχύτητα του φωτός υψώνεται στο τετράγωνο.
Τα φορτία των ιόντων και των υποατομικών σωματιδίων σημειώνονται επίσης με εκθέτες. Cl⁻ είναι ένα αρνητικά φορτισμένο άτομο χλωρίου, Pb⁴⁺ είναι ένα άτομο μολύβδου με φορτίο συν τέσσερα, e⁻ είναι ένα ηλεκτρόνιο, e⁺ είναι ένα ποζιτρόνιο και μ⁺ είναι ένα αντιμιόνιο.
Τα ατομικά ισότοπα γράφονται χρησιμοποιώντας εκθέτες. Με συμβολική γραφή, ο αριθμός των νουκλεονίων σημειώνεται σαν εκθετικό πρόθεμα στο χημικό σύμβολο (για παράδειγμα ³He, ¹²C, ¹³C, ¹³¹I, και ²³⁸U). Τα γράμματα m ή f μπορεί να ακολουθούν τον αριθμό για να δείξουν ισομερή σχάσης, όπως στο ⁵⁸ᵐCo ή ²⁴⁰ᶠPu.
Κωνσταντίνος (γιος του Λέοντα Ε΄)

Βιογραφία

Ήταν ο πρωτότοκος γιος τού Λέοντα Ε΄ και της Θεοδοσίας. 
Ο πατέρας του ήταν στρατηγός τού θέματος των Αρμενιάκων (Αρμενίων), ίσως από τον Οίκο των Γκρούνι. Ως προστατευόμενος τού Βαρδάνη ανήλθε σε υψηλή θέση διοικητή, όταν όμως το 803 ο Βαρδάνης εξεγέρθηκε ενάντια στον Νικηφόρο Α΄, ο Λέων Ε΄ τον εγκατέλειψε. Η μητέρα τού Συμβάτιου ήταν Αρμενικής καταγωγής, κόρη τού πατρίκιου Αρσαβήρ, ο οποίος επιχείρησε να σφετεριστεί τον θρόνο από τον Νικηφόρο Α΄ το 808. Αναφέρεται ότι ήταν παιδί, όταν ο πατέρας του ανήλθε στον θρόνο, έτσι θα γεννήθηκε μεταξύ τού 800 και τού 810. Ανάδοχός του ήταν μάλλον ο Μιχαήλ Α΄ ο Ραγκαβές (βασ. 811-813), γαμπρός τού Νικηφόρου Α΄.
Το 813 ο Μιχαήλ Α΄ υπέστη καταστροφική ήττα από τους Βουλγάρους στη μάχη της Βερσινίκιας. Ακολούθησε στρατιωτική εξέγερση με επικεφαλής τον Λέοντα Ε΄, που εκθρόνισε τον Μιχαήλ Α΄ και στις 11 Ιουλίου 813 ο Λέων Ε΄ στέφθηκε Αυτοκράτορας. Λίγο μετά ο Συμβάτιος στέφθηκε συναυτοκράτορας και μετονομάστηκε σε Κωνσταντίνος, για να φέρει στο νου τού στρατού τους εικονομάχους βασιλείς Λέοντα Γ΄ και τον γιο του Κωνσταντίνο Ε΄. 
Αν και πριν την εκλογή του ο Λέων Ε΄ είχε δώσει γραπτή εγγύηση στον εικονόφιλο Πατριάρχη Νικηφόρο Α΄, ότι δεν θα αναιρούσε το εικονόφιλο δόγμα, τώρα η μετονομασία τού Συμβάτιου έγινε προς την αντίθετη κατεύθυνση. Πράγματι οι στρατιωτικές επιτυχίες των εικονομάχων αυτοκρατόρων ήταν σε αντίθεση με τις ήττες των εικονόφιλων που τους διαδέχθηκαν: τώρα τα περίχωρα της Κωνσταντινούπολης λεηλατούσαν οι Βούλγαροι. Πολλοί στρατιώτες ήταν εικονομάχοι και η μνήμη των εικονοκλαστών αυτοκρατόρων ήταν ιδιαίτερα αγαπητή στο στρατό· ο ίδιος ο Λέων Ε΄ ήταν στρατιωτικός.
Στις 14 Μαρτίου 814 ο Λέων Ε΄ εξανάγκασε σε παραίτηση τον Πατριάρχη και επανέφερε τον προηγούμενο Θεόδοτο Α΄ Μελισσινό, ανιψιό τού Κωνσταντίνου Ε΄, στη θέση του. Ο νέος Πατριάρχης συγκάλεσε Σύνοδο στην Κωνσταντινούπολη, που ανέτρεψε τη Ζ΄ Οικουμενική Σύνοδο και επανέφερε την απαγόρευση της λατρείας των εικόνων. Στη Σύνοδο προήδρευε ο Θεόδοτος Α΄ και ο Συμβάτιος/Κωνσταντίνος παρίστατο ως εκπρόσωπος τού πατέρα του. Το 819/820 εξέδωσε μαζί με τον πατέρα του μία νεαρά στο δίκαιο τού γάμου. 
Ο Λέων Ε΄ δολοφονήθηκε στις 25 Δεκεμβρίου 820 από τους υποστηρικτές τού Μιχαήλ Β΄ τού Τραυλού, ο οποίος είχε φυλακιστεί ως συνωμότης εναντίον τού Αυτοκράτορα. Ο Μιχαήλ Β΄ ελευθερώθηκε από την ειρκτή και αναγορεύθηκε Αυτοκράτορας την ίδια νύχτα. Ο νέος Αυτοκράτορας εξόρισε τον Συμβάτιο/Κωνσταντίνο, τη μητέρα του και τους αδελφούς του Βασίλειο, Γρηγόριο και Θεοδόσιο στη νήσο Πρώτη των Πριγκιποννήσων. Εκεί οι τέσσερις αδελφοί ευνουχίστηκαν, ώστε να είναι ανίκανοι να διεκδικήσουν τον θρόνο στο μέλλον και εκάρησαν μοναχοί. Πέρασαν την υπόλοιπη ζωή τους σε μονή, αν και ο Μιχαήλ Β΄ τους επέτρεψε να λαμβάνουν μέρος των εσόδων από τις κατασχεθείσες ιδιοκτησίες τους για τη συντήρηση τού εαυτού τους και των υπηρετών τους. Ο Βασίλειος και ο Γρηγόριος αναφέρονται το 847 ως εικονόφιλοι· περαιτέρω δεν υπάρχει κάτι γνωστό για τον Συμβάτιο/Κωνσταντίνο.
Ξήρανση

Η ξήρανση είναι η διαδικασία κατά την οποία επιτυγχάνεται αφαίρεση της υγρασίας που περιέχει ένα σώμα. Η αφαίρεση της περιεχόμενης υγρασίας μπορεί να είναι είτε μερική είτε ολική. Οι μέθοδοι που χρησιμοποιούνται για την ξήρανση μπορεί να είναι ή φυσικές ή μηχανικές. Η ξήρανση αφορά στερεά ή ημιστερεά σώματα ή μετατροπή των υγρών σε στερεή μορφή, με την αφαίρεση υγρασίας (π.χ., απορρυπαντικά σε σκόνη).
Η ξήρανση βρίσκει εφαρμογή σε διάφορους τομείς. Για παράδειγμα, ξήρανση μπορεί να εφαρμοστεί στο ξύλο, αλλά μπορεί να εφαρμοστεί και στα τρόφιμα.

Ξήρανση τροφίμων

Στα τρόφιμα, η ξήρανση πραγματοποιείται για να διατηρούνται περισσότερο διάστημα φρέσκα. Κατά τη διαδικασία της ξήρανσης τροφίμων αφαιρείται από τα τρόφιμα η υγρασία, η οποία συνήθως οδηγεί στην αποσύνθεση και στη σταδιακή σήψη τους. Μετά την ξήρανση η περιεκτικότητα των τροφίμων σε νερό περιορίζεται στο 5 με 25%. Αν και ξήρανση είναι μια μέθοδος διατήρησης των τροφίμων, ωστόσο μπορεί να οδηγήσει σε μικρή απώλεια θρεπτικών συστατικών. Για την ξήρανση των τροφίμων συνήθως χρησιμοποιούνται οι εξής μέθοδοι: Ξήρανση με αποξηραντή, στην οποία χρησιμοποιούνται ανεμιστήρες θερμότητας, οι οποίοι φυσούν ζεστό αέρα πάνω από τα τρόφιμα. Ξήρανση σε φούρνο, στον οποίο τοποθετούνται τα τρόφιμα. Χρειάζεται όμως μεγάλη προσοχή στη θερμοκρασία την οποία θα χρησιμοποιήσουμε, για να μην κάψουμε τα τρόφιμα.
Πρωτάθλημα ποδοσφαίρου Ρωσίας 1995

Κανονισμοί

Στο 4ο, όπως και στο προηγούμενο, Πρωτάθλημα Ρωσίας συμμετείχαν 16 ομάδες. Σε αντίθεση με τα προηγούμενα Πρωταθλήματα Ρωσίας, για την νίκη οι όμαδες έλαβαν 3 βαθμούς, για την ισοπαλία 1 βαθμός και για την ήττα 0 βαθμοί.
Άλλαξε και ο αριθμός των ομάδων που υποβιβάστηκαν στην Πρώτη Ντιβιζιόν. Σε αντίθεση με τα προηγούμενα Πρωταθλήματα Ρωσίας, μόνο η ομάδα που έλαβε την τελευταία θέση υποβιβάστηκε στην Πρώτη Ντιβιζιόν, ενώ από την Πρώτη Ντιβιζιόν το δικαίωμα για συμμετοχή στο Πρωτάθλημα Ρωσίας 1996, έλαβαν οι ομάδες που έλαβαν τις 3 πρώτες θέσεις.